Diari Oficial de la Generalitat Valenciana


Sumari del DOGV 3061, del 21-08-1997 (1997/9735)

RESOLUCIÓ de 29 de juliol de 1997, de la Universitat d'Alacant, per la qual es convoquen proves selectives per a l'ingrés en les places d'analista programador.
---------------------------------------------------------------------------------------------------------------------------------------------------------------

### Dades del document

Número de DOGV
:   3061

Data del DOGV
:   21-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9735


Data del document
:   29-07-1997

Organisme emissor
:   Universitat d'Alacant

Tipus de document
:   Resolució

Correcció d'errades

RESOLUCIÓ de 29 de juliol de 1997, de la Universitat d'Alacant, per la qual es convoquen proves selectives per a l'ingrés en les places d'analista programador.  
D'acord amb el que disposen els estatuts d'aquesta universitat, aprovats pel Decret de la Generalitat Valenciana 107/1985, de 22 de juliol (Diari Oficial de la Generalitat Valenciana de 26 de setembre), i a fi d'atendre les necessitats del Personal d'Administració i Serveis, aquesta universitat, per les competències que li atribueix l'article 18 de la Llei 11/1983, de Reforma Universitària, en relació amb l'article 3,2 e) d'aquesta llei, com també els estatuts d'aquesta universitat, acorda convocar proves selectives per a places d'analista programador, sector administració especial, perfils d'aplicacions i sistemes de la Universitat d'Alacant, d'acord amb aquestes bases:  
1. Normes generals  
1.1 Es convoquen proves selectives per a cobrir 2 places pel sistema d'accés lliure d'analista programador, sector administració especial, perfils d'aplicacions i sistemes, d'acord amb les annexos.  
1.2 A aquesta convocatòria són aplicables el Decret Legislatiu de 24 d'octubre de 1995, del Govern Valencià, la Llei 30/1984, de 2 d'agost, modificada per la Llei 23/1988, de 28 de juliol, la Llei 22/1993, de 29 de desembre, i la Llei 42/1994, de 30 de desembre; el Reial Decret 364/1995, de 10 de març (BOE de 10 d'abril); l'Estatut de la Universitat d'Alacant i les bases d'aquesta convocatòria.  
1.3 El procediment de selecció dels aspirants és el concurs oposició.  
1.3.1 La fase d'oposició, que té un caràcter eliminatori, està formada pels exercicis següents:  
Perfil de sistemes  
Primer exercici. Resoldre per escrit un qüestionari sobre el temari proposat en l'annex I. Es valorarà de 0 a 10 punts i cal obtenir-ne, almenys, 5 per a superar-lo.  
Segon exercici.   
Primera part. Resoldre per escrit diversos supòsits pràctics relacionats amb el temari de l'annex I. Es valorarà de 0 a 10 punts i cal obtenir-ne, almenys, 5 per a superar-lo.  
Segona part. Fer una prova de coneixements d'anglés tècnic sense l'ajuda del diccionari. No és eliminatòria i es valorarà de 0 a 2 punts.  
Tercera part. Contestar en un text en valencià respostes alternatives a les qüestions plantejades. Les instruccions per a fer la prova també es dictaran en valencià. No té caràcter eliminatori i es valorarà de 0 a 4 punts.  
Tercer exercici. Resoldre un exercici pràctic en el qual es plantejaran un conjunt de proves relacionades amb el sistema operatiu UNIX i la xarxa local. Es valorarà de 0 a 10 punts i cal obtenir-ne, almenys, 5 per a superar-lo.  
Perfil d'aplicacions  
Primer exercici. Resoldre per escrit un qüestionari sobre el temari proposat en l'annex 1. Es valorarà de 0 a 10 punts i cal obtenir-ne, almenys, 5 per a superar-lo.  
Segon exercici.   
Primera part. Resoldre per escrit diversos supòsits pràctics relacionats amb el temari de l'annex 1. Es valorarà de 0 a 10 punts i cal obtenir-ne, almenys, 5 per a superar-lo.  
Segona part. Fer una prova d'anglés tècnic sense l'ajuda del diccionari. No té caràcter eliminatori i es valorarà de 0 a 2 punts.  
Tercera part. Contestar en un text en valencià respostes alternatives a les qüestions plantejades. Les instruccions per a fer la prova també es dictaran en valencià. No té caràcter eliminatori i es valorarà de 0 a 4 punts.  
Tercer exercici: resoldre un exercici pràctic en el qual es plantegen un conjunt de proves en un entorn amb sistema operatiu UNIX i xarxa local. Es valorarà de 0 a 10 punts i cal obtenir-ne, almenys, 5 per a superar-lo.  
1.3.2 La fase de concurs, que no té caràcter eliminatori, s'aplicarà als aspirants que hagen superat els dos primers exercicis i tindrà en compte les aptituds, els coneixements i l'experiència dels candidats, d'acord amb el barem següent:  
Per tenir una titulació superior, 0,4 punts, i/o específica 0,6 punts  
Per l'experiència demostrada, fins 1,5 punts, a raó de 0,1 punts per any de servei en llocs de l'administració amb la mateixa funció, o 0,05 punts per anys de servei en llocs afins  
Per activitat formativa, com a màxim, 1,5 punts per cursos de continguts relacionats directament amb el treball que s'ha de desenvolupar, i que hagen estat impartits per l'administració o per centres convinguts o concertats, a raó de 0,1 punts per a cursos d'entre 15 i 50 hores, i 0,2 punts per a cursos de més de 50 hores.  
1.3.3 La puntuació de la fase de concurs, aplicada als aspirants al quals fa referència la base 1.3.2, es farà pública abans de l'inici del tercer exercici.  
1.3.4 La proposta d'adjudicació de les places es farà a favor dels aspirants que, després de sumar les qualificacions de tots els exercicis i les fases superades, com també el resultat del concurs, es troben dins el nombre de vacants ofertes.  
Els aspirants proposats per a l'adjudicació de les places seran nomenats funcionaris en pràctiques i hauran de fer un període de pràctiques formatives. Durant aquestes pràctiques seran avaluats periòdicament pels responsables de les àrees de destinació. Aquest període tindrà una durada de sis mesos i caldrà obtenir-ne una qualificació d'«apte».  
1.4 No es pot declarar que ha superat el procés selectiu un nombre d'aspirants superior al de les places convocades.  
1.5 El primer exercici es farà a partir del dia 1 de setembre de 1997.  
2. Requisits dels candidats  
2.1 Per a ser admPs en les proves selectives, els aspirants han de reunir els requisits següents:  
2.1.1 Ser espanyol o nacional dels estats membres de la Unió Europea.  
2.1.2 Haver fet els divuit anys.  
2.1.3 Tenir o estar en condicions d'obtenir el títol de diplomat universitari, enginyer tècnic, arquitecte tècnic o equivalent.  
2.1.4 Els nacionals dels altres estats de la Unió Europea han de tenir o estar en condicions d'obtenir el títol homologat o convalidat a l'equivalent espanyol requerit en la base 2.1.3.  
2.1.5 No tenir cap malaltia o discapacitat que impedesca l'exercici de les funcions públiques.  
2.1.6 No haver estat separat amb un expedient disciplinari del servei de qualsevol de les administracions públiques, ni trobar-se inhabilitat per a exercir les funcions corresponents.  
2.3 Tots els requisits enumerats s'han de tenir el dia d'acabament del termini de presentació de sol·licituds, i mantenir-los fins el moment de la presa de possessió com a funcionaris de carrera.  
3. Sol·licituds  
3.1 Les persones que vulguen prendre part en aquestes proves selectives ho han de fer constar en una instància adreçada a la gerència de la Universitat, que els serà facilitada en els serveis generals de la Universitat, i en el Govern Civil d'Alacant.  
3.2 La presentació de sol·licituds s'ha de fer en el Registre General de la Universitat en un termini de 20 dies naturals, comptadors a partir del següent al de la publicació d'aquesta convocatòria en el Diari de la Generalitat Valenciana. Es poden emprar les vies establertes en l'article 38.4 de la Llei 30/1992, de 26 de novembre.  
3.3 Cal adjuntar a la instància l'expedient personal, de manera detallada, com també la documentació justificativa del mèrits que s'hi exposen, de manera que puguen ser valorats, si escau, pel tribunal en la fase de concurs. No s'admetrà la presentació de documentació fora del termini de presentació d'instàncies.  
3.4 Els drets d'examen són de 2.030 pessetes i s'han d'ingressar en el compte corrent 0540004-64, de la CAM, oficina 3191, del campus de Sant Vicent del Raspeig (aquest ingrés s'hi pot fet a través d'altres oficines bancàries).  
En la sol·licitud ha de constar el segell de la CAM o el justificant de la transferència que, si falta, determinarà l'exclusió de l'aspirant.  
En cap cas, la presentació i el pagament en l'oficina bancària comportarà la substitució del tràmit de presentació en temps i forma de la sol·licitud davant l'òrgan esmentat.  
3.5 Cal seguir les instruccions següents a l'hora d'omplir la instància:  
3.5.1 En el requadre «Forma d'accés», cal consignar L per als aspirants que hi concórreguen pel sistema general d'accés lliure.  
3.5.2 Els aspirants amb discapacitats ho han d'indicar en la sol·licitud amb la marca d'una X en el requadre número 6, i sol·licitar, en el requadre 7, les possibles adaptacions de temps i mitjans per a fer l'exercici. Així mateix, han de concórrer a l'exercici o exercicis per als quals es concrete l'adaptació, proveïts del certificat acreditatiu de la discapacitat corresponent, a fi de fer efectiva, si escau, la petició esmentada.  
3.5.3 En el requadre A) de l'epígraf «Dades que s'han de consignar segons les bases de la convocatòria», els aspirants han de consignar el perfil pel qual opten entre sistemes o aplicacions. Si s'opten per ambdós perfils cal presentar dues instàncies.  
3.6 Els errors de fet que es puguen col·legir de la sol·licitud, es poden solucionar en qualsevol moment, d'ofici o a petició de la persona interessada.  
4. Admissió d'aspirants  
4.1 Quan acabe el termini de presentació d'instàncies, el gerent de la Universitat d'Alacant dictarà una resolució en el termini màxim d'un mes, que es publicarà en els taulers d'anuncis de la Universitat. En aquesta resolució, a més de declarar aprovada la llista de persones admeses i excloses i indicar-ne la causa, ha de constatar el lloc, la data i l'hora de començament dels exercicis, amb una antelació mínima de 15 dies. Igualment, la resolució ha de fer pública la composició del tribunal.  
4.2 Els aspirants exclosos disposen d'un termini de 10 dies naturals, comptadors a partir del següent al de la publicació de la resolució, per a poder corregir el defecte que n'haja motivat l'exclusió.  
5. Tribunals  
5.1 Els membres del tribunal i els seus assessors estan subjectes als motius i a les causes generals d'abstenció previstes en els articles 28 i 29 de la Llei 30/1992.  
Així mateix, els aspirants poden recusar els membres del tribunal si concorren els supòsits previstos en aquesta base.  
5.2 Abans que comencen les proves selectives, si escau, s'ha de publicar una resolució amb el nomenament de nous membres del tribunal que substituesquen els que n'hagen perdut la condició.  
5.3 Prèviament a la convocatòria del president, es constituirà el tribunal amb l'assistència del president, del secretari i de la meitat, almenys, dels seus membres titulars o suplents. La sessió de constitució tindrà lloc en el termini màxim de 30 dies a partir de la designació i, com a mínim, de 10 dies abans de fer el primer exercici.  
A partir de la seua constitució, el tribunal, per a actuar vàlidament, ha de requerir la presència del president, del secretari i de la majoria dels membres titulars o suplents.  
5.4 Dins la fase d'oposició, el tribunal ha de resoldre tots els dubtes que puguen sorgir en l'aplicació d'aquestes normes, com també tot allò que s'ha de fer en els casos no previstos.  
5.5 El tribunal pot disposar la incorporació d'assessors especialistes per a les proves dels exercicis que consideren pertinents, i aquests han de limitar-se a prestar la seua col·laboració en les especialitats tècniques. La designació d'aquests especialistes s'ha de comunicar al rector de la universitat.  
5.6 El tribunal qualificador de les proves ha d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Se n'han d'excloure els aspirants que constaten en els fulls d'examen noms, trets, marques o signes que permeten conèixer la seua identitat.  
5.7 El tribunal ha d'adoptar les mesures necessàries perquè els aspirants amb discapacitat tinguen condicions semblants per a fer els exercicis a les de la resta de participants. En aquest sentit, s'han d'establir per a les persones amb discapacitats que ho sol·liciten com preveu la base 3.5.2, les adaptacions possibles en temps i mitjans per a fer les proves.   
5.8 Per a les comunicacions i la resta d'incidències, el tribunal tindrà la seu en el Servei de Gestió de Personal de la Universitat d'Alacant, campus de Sant Vicent del Raspeig, telèfon 259 45 61, extensió 3041 i 2585.  
5.9 El tribunal tindrà la consideració prevista en la normativa vigent.  
5.10 En cap cas, el tribunal pot declarar que han obtingut plaça un nombre superior d'aspirants que el de places convocades. Qualsevol proposta que contravinga el que hi ha establert es considerarà nul·la de ple dret.  
6. Desenvolupament dels exercicis  
6.1 El primer exercici es farà en el lloc, la data i l'hora establerta en la resolució a què fa referència la base 4.1.  
6.2 Després de fer cadascuna de les proves, el tribunal farà pública la llista d'aspirants que les haja superades en els llocs on s'hagen fet i en l'edifici de serveis generals.  
6.3 En cada exercici, els aspirants de nacionalitat espanyola han d'acreditar-ne la identitat exclusivament amb el DNI, el passaport o el permís de conduir. Els nacionals de països de la Unió Europea han d'acreditar-ne la identitat amb el document original que s'hi expedesca en el país d'origen. Si algun dels aspirants no compleix aquest requisit, quedarà exclòs de les proves. En cap cas, seran vàlides les còpies o fotocòpies d'aquests documents.  
Els membres del tribunal i el personal col·laborador no han de permetre l'accés a les sales on es facen els exercicis de les persones que no complesquen els requisits anteriors, ni de les que compareguen després d'acabar la crida dels aspirants convocats.  
6.4 En qualsevol moment, els aspirants poden ser requerits pels membres del tribunal a fi d'acreditar la seua identitat.  
6.5 Els aspirants seran convocats per a cada exercici en una crida única i quedaran exclosos de l'oposició els que no hi compareguen, tret de casos de força major, degudament justificats i valorats pel tribunal.  
6.6 El tribunal ha de publicar els anuncis successius del segon exercici i de la resta d'exercicis als locals on s'haja dut a terme el primer, com també a la seu del tribunal assenyalada en la base 5.7 i amb qualsevol altre mitjà, si es considera convenient per a facilitar-ne la màxima divulgació, almenys amb vint-i-quatre hores d'antelació a l'assenyalada per al començament. Quan es tracte del mateix exercici, l'anunci s'ha de publicar als locals en què s'haja dut a terme, a la seu del tribunal i amb qualsevol altre mitjà si es considera convenient, almenys amb dotze hores d'antelació. Aquest requisit s'ha de complir amb la convocatòria conjunta de diversos exercicis.  
6.7 En qualsevol moment del procés selectiu, si el tribunal s'assabenta que algun dels aspirants no té la totalitat dels requisits exigits per aquesta convocatòria, amb una audiència prèvia de la persona interessada, ha de proposar-ne l'exclusió al rector de la universitat. Així mateix, li ha de comunicar les inexactituds o falsedats formulades per l'aspirant en la sol·licitud d'admissió a les proves selectives als efectes que corresponguen.  
Contra l'exclusió de l'aspirant es pot interposar un recurs ordinari, davant la mateixa autoritat indicada en el paràgraf anterior.  
7. Llista d'aprovats  
7.1 Quan acaben les proves selectives, en el lloc o llocs on s'haja fet l'últim exercici, com també a la seua seu, el tribunal ha de publicar la relació d'aspirants aprovats segons l'ordre de puntuació assolida i constatant el DNI, d'acord amb el que preveu la base 1.3.4.  
El president del tribunal ha d'enviar una còpia certificada de la llista d'aprovats al rector de la universitat, que, igualment, ha d'especificar les dades establertes en el paràgraf anterior.  
7.2 Si hi ha empat, l'ordre s'ha d'establir segons la major puntuació obtinguda pels aspirants en el primer exercici de la fase d'oposició. Si continua l'empat, a partir del de major puntuació en el segon exercici i, si encara continua, s'han d'aplicar successivament els resultats obtinguts en el tercer, si escau, i en la fase de concurs.  
8. Presentació de documents i nomenament de funcionaris  
8.1 En el termini de 20 dies naturals, comptadors des del dia següent al de fer-se públiques les llistes d'aprovats en el lloc o llocs d'examen, els opositors aprovats han de presentar en el Registre General de la Universitat els documents següents:  
a) Fotocòpia del document nacional d'identitat o certificat de naixement expedit per l'organisme oficial corresponent.  
b) Fotocòpia compulsada del títol acadèmic exigit en la base 2.1.3.  
c) Declaració jurada o promesa de no haver estat separat amb expedient disciplinari de cap administració pública, ni de trobar-se inhabilitat per a exercir les funcions públiques, segons el model que figura com a annex II d'aquesta convocatòria.  
d) Certificat mèdic que acredite no tenir cap malaltia o defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma, o pels serveis provincials del Ministeri de Sanitat i Consum.  
8.2 Les persones que, dins el termini fixat, tret de casos de força major, no presenten la documentació, o si, després d'examinar aquesta documentació, es dedueix que no tenen algun dels requisits assenyalats en la base 2.1C, no podran ser nomenades funcionaris i les seues actuacions s'hauran d'anul·lar, sense perjudici de la responsabilitat en què haguen incorregut per falsedat en la sol·licitud inicial.  
8.3 Les persones que tinguen la condició de funcionaris de carrera no han de justificar documentalment les condicions i altres requisits ja provats per a obtenir el nomenament anterior, per la qual cosa han de presentar el certificat del ministeri o de l'organisme del qual depenen per a acreditar aquesta condició i expressar el nombre i l'import del trienni, com també la data del seu compliment.  
Igualment, hauran de presentar, en el cas de pertànyer a un cos o escala inferior al que es convoca, l'acreditació de la titulació referida en la base 8.1.B).  
8.4 Els aspirants que superen les proves selectives i no tinguen un grau suficient de coneixement de valencià han d'acreditar-ne els coneixements amb la presentació del certificat del nivell elemental, expedit per la Junta Qualificadora de la Generalitat Valenciana. Les persones que no tinguen aquest requisit, han d'obtenir aquest títol en el termini de dos anys des de la superació del procés selectiu, perquè el nomenament tinga caràcter definitiu.  
8.5 Per resolució es farà el nomenament de funcionaris en pràctiques a favor dels aspirants a què fa referència la base 1.3.4, i es determinarà la data en què serà efectiu aquest nomenament.  
La proposta de nomenament ha d'adjuntar una fotocòpia del document d'identitat per als nacionals d'estats membres de la Unió Europea i de l'exemplar de la sol·licitud de participació en les proves.  
8.6 Quan acabe el procés selectiu, les persones que l'hagen superat, que no podran excedir en cap cas el nombre de places convocades, seran nomenades a proposta del tribunal qualificador, funcionaris de carrera amb una resolució del rector de la Universitat d'Alacant que es publicarà al Diari Oficial de la Generalitat Valenciana.  
8.7 La presa de possessió dels aspirants aprovats s'ha de fer en el termini d'un mes, comptador des de la data de publicació del nomenament en el Diari Oficial de la Generalitat Valenciana.  
9. Norma final  
9.1 La convocatòria i les bases, com també tots els actes administratius que es deriven d'aquesta i de les actuacions del tribunal poden ser impugnades per les persones interessades en els casos i la forma previstos en la Llei 30/1992, de 26 de novembre, de Règim de les Administracions Públiques i del Procediment Administratiu Comú.  
9.2 De la mateixa manera, l'administració, si escau, pot revisar les resolucions del tribunal d'acord amb el que preveu aquesta norma.  
Alacant, 29 de juliol de 1997.- El gerent: Luis G. Ramos.  
ANNEX I  
Perfil de sistemes  
1. Sistema operatiu UNIX. Generalitats  
2. Sistema operatiu UNIX. Administració de fitxers  
3. Sistema operatiu UNIX. Administració d'usuaris  
4. Sistema operatiu UNIX. Configuració del sistema  
5. Sistema operatiu UNIX. Seguretat  
6. Sistema operatiu VSA/ESA. Generalitats  
7. Sistema operatiu VSA/ESA. Gestió d'emmagatzematge  
8. Sistema operatiu VSA/ESA. Gestió de biblioteques  
9. Sistema operatiu VSA/ESA. Operació  
10. Comunicacions. Protocols  
11. Xarxa local. Generalitats  
12. Xarxa local. Ethernet  
13. Xarxa local. Token Ring  
14. Xarxa local. Interconnexió de segments  
Perfil d'aplicacions  
1. Llenguatge de programació CSP. Generalitats  
2. Llenguatge de programació CSP. Components i definició interactiva  
3. Llenguatge de programació CSP. sentències i comandaments  
4. Llenguatge de sentències de control JCL del sistema operatiu VSE/ESA  
5. Transaccions i tasques CICS/VSE  
6. Transferències CICS/CSP  
7. Direccionament d'eixida dels programes d'aplicació en CSP  
8. Base de dades relacional CICS/CSP  
9. Llenguatge de programació de quarta generació  
10. Control d'execució de programes  
11. CICS. Recursos i components  
12. CICS en VSE/ESA. Generalitats  
13. Sistemes multiprogramació i multitasca  
Temari comú  
1. La Llei de Règim de les Administracions Públiques i del Procediment Administratiu Comú: l'activitat de les administracions públiques; abstenció i recusació; iniciació, ordenació, instrucció i finalització del procediment; execució; recurs ordinari i de revisió.  
2. La Llei 30/1984, de Mesures per a la Reforma de l'Administració Pública i les modificacions posteriors: ordenació de la funció pública de les comunitats autònomes i regulació de la situació dels funcionaris transferits. Bases del règim de retribucions. Modificació en les situacions, règim disciplinari i de seguretat social dels funcionaris.  
3. La Llei de Reforma Universitària: creació, règim jurídic i estructura de les universitats. El Consell d'Universitats.  
4. L'Estatut de la Universitat d'Alacant: estructura. Òrgans de govern: col·legiats i unipersonals. Classes i règim jurídic del professorat i del personal d'administració i serveis. Règim econòmic i financer. Patrimoni. Pressupost. finançament i control.  
5. La Llei de la Funció Pública Valenciana. El personal de servei de la Universitat d'Alacant. Adquisició i pèrdua de la condició de funcionari. Situacions administratives. Drets i deures. Incompatibilitats.  
ANNEX II  
............................................................., amb DNI .................., amb domicili a ..............................................................  
DECLARE sota jurament o promesa, a l'efecte de ser nomenat/da funcionari/ària, que no he estat separat/da del servei de cap de les administracions públiques i que no em trobe inhabilitat/da per a exercir les funcions públiques.  
........................., ........ d......................... de 1997